
   MUNICIPIUL BRAD	
        P R I M A R U L
   Nr. 97/12077/19.06.2024


R E F E R A T   D E   A P R O B A R E
privind aprobarea Devizului general actualizat după finalizarea procedurilor de achiziție publică, pentru obiectivul de investiţii ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL 
DE DISTRIBUȚIE ÎN MUNICIPIUL BRAD, JUDEŢUL HUNEDOARA, 
OBIECT 2 - CONDUCTĂ DE RACORD AGENT PRIMAR”




	Prin Hotărârea Consiliului Local nr. 108/2021 s-a aprobat  Documentația tehnico - economică - faza Studiu de fezabilitate și Indicatorii tehnico - economici pentru obiectivul de investiții ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEȚUL HUNEDOARA”.
[bookmark: _Hlk118270610]Având în vedere creșterea considerabilă a prețului materialelor de construcție în perioada pandemiei Covid - 19, a fost necesară actualizarea indicatorilor tehnico-economici ai obiectivului de investiții și, implicit, analiza cost - beneficiu. Astfel, s-a elaborat Studiul de fezabilitate proiect nr. 1256/2021- Revizia 1 cu Indicatorii tehnico-economici actualizați, aprobați prin Hotărârea Consiliului Local nr. 193/2021.
[bookmark: _Hlk118272539]Pentru obținerea finanțării obiectivului de investiții prin Programul Termoficare 2019-2027  este necesar a fi îndeplinite condițiile de conformitate și eligibilitate prevăzute în Ordinul nr. 3194/2019 pentru aprobarea Regulamentului privind implementarea Programului Termoficare.
[bookmark: _Hlk118355940]Astfel, au fost anexate solicitării de finanțare o serie de documente printre care și avizul tehnic privind eficiența energetică a proiectului de investiții emis de către Autoritatea Națională de Reglementare în Domeniul Energiei.
În urma analizării documentației transmise, Comisia de avizare tehnică a proiectelor finanțate prin Programul Termoficare din cadrul  Autorității Naționale de Reglementare în Domeniul Energiei, a solicitat  revizuirea fișei privind eficiența investiției și completarea Studiului de fezabilitate - proiect nr. 1256/2021- Revizia 1 cu datele și informațiile din aceasta.
[bookmark: _Hlk118356050]Având în vedere rezultatul favorabil obținut de la această Comisie de avizare, Studiul de fezabilitate - proiect nr. 1256/2021- Revizia 2 s-a aprobat prin Hotărârea Consiliului Local nr. 177/2022.
Din cauza creșterii neprevizionată a prețului materialelor de construcție, a echipamentelor și utilajelor, a combustibilului și a manoperei în sectorul construcțiilor a fost necesară actualizarea Devizului general a obiectivului de investiții și, implicit, analiza cost - beneficiu. 
Astfel, s-a elaborat Studiul de fezabilitate - proiect nr. 1256/2021 - Revizia 3 cu indicatorii tehnico - economici actualizați.
Prin Hotărârea Consiliului Local nr. 95/2023 s-a aprobat documentația tehnico-economică - Faza Studiu de Fezabilitate - Revizia 3 și a indicatorilor tehnico - economici, actualizați pentru acest obiectiv de investiții.
Devizul general care este partea componentă a studiului de fezabilitate a fost aprobat atât pentru întreaga investiție, cât și pe obiecte.
Conform prevederilor art. 10 alin. (4) lit. c din Hotărârea Guvernului României nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din  fonduri publice, devizul general întocmit la faza de proiectare studiu de fezabilitate în cazul obiectivului nou/mixt de investiții și respectiv la faza de documentație  de avizare a lucrărilor de intervenție în cazul intervenției la construcția existentă, se actualizează obligatoriu prin grija beneficiarului, după finalizarea procedurilor de achiziție publică, rezultând valoarea de finanțare a obiectivului de investiții.   
După finalizarea  procedurilor de achiziție publică valoarea Devizului general actualizat a devenit 5.371.641,15 lei (cu T.V.A.), respectiv 4.527.082,03 lei (fără T.V.A.), din care C+M = 4.409.592,99 lei (cu T.V.A.), respectiv 3.705.540,33 lei (fără T.V.A.).
În contextul celor de mai sus am inițiat prezentul  proiect de hotărâre prin care am propus aprobarea Devizului general, actualizat după finalizarea procedurilor de achiziție publică, pentru obiectivul de investiţii ”CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN MUNICIPIUL BRAD, JUDEŢUL HUNEDOARA, OBIECT 2 - CONDUCTĂ DE RACORD AGENT PRIMAR” și îl supun spre dezbatere și aprobare plenului Consiliului Local al Municipiului Brad în forma prezentată.
	Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016  privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale  art.129 alin. 2  lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

